**IEPIRKUMA LĪGUMS**

**Par Latvijas Televīzijas darbinieku nelaimes gadījumu apdrošināšanu**

ID Nr. LTV/2017-18

Rīgā, 2017.gada 24.martā

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, no vienas puses, turpmāk – Apdrošinājuma ņēmējs, no vienas puses un

**Seesam Insurance AS Latvijas filiāle** tās iepirkumu riska parakstītājas Kristiānas Līces personā, kura rīkojas uz pilnvaras PILNV-Nr.2016/42 pamata, turpmāk – Apdrošinātājs*,* no otras puses, turpmāk tekstā atsevišķi - Puse, kopā sauktas - Puses, noslēdz iepirkuma līgumu, turpmāk – Līgums.

1. **Vispārīgie noteikumi**
	1. Apdrošinātājs ir piedalījies Apdrošinājuma ņēmēja Publisko iepirkumu likuma 8.2 panta kārtībā rīkotajā iepirkumā “Par Latvijas Televīzijas darbinieku nelaimes gadījumu apdrošināšanu”. Identifikācijas ID Nr. LTV/2017-18.
	2. Saskaņā ar Apdrošinājuma ņēmēja iepirkuma komisijas 2017.gada 8.marta lēmumu Nr.17/1-19 Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets un darbības termiņš**
	1. Apdrošinātājs apņemas veikt visu Apdrošinājuma ņēmēja štata darbinieku (darbinieks, ar kuru Apdrošinājuma ņēmējam ir noslēgts darba līgums uz nenoteiktu laiku vai darbinieks, kurš aizvieto darbinieku, kuram ir noslēgts darba līgums uz nenoteiktu laiku, t.sk. valdes locekļu), turpmāk tekstā – Darbinieki, nelaimes gadījumu apdrošināšanu, atbilstoši Līguma noteikumiem, iepirkuma LTV/2017-18 nolikumam, Apdrošinātāja iesniegtajai tehniskajai specifikācijai un finanšu piedāvājumam (skat. Līguma pielikumā), ievērojot apdrošināšanas termiņus, kuri norādīti apdrošināšanas polisē, turpmāk tekstā - Polise, un saskaņā ar Apdrošinātāja Noteikumiem nelaimes gadījumu apdrošināšanai
	Nr. NGA16.
	2. Līgums un Polise tiek noslēgti uz 12 (divpadsmit) mēnešiem ar spēkā esamības termiņu (apdrošināšanas periodu) no 2017.gada 1.aprīļa līdz 2018. gada 31.martam (ieskaitot).
	3. Pakalpojumu sniegšanas vieta ir visa pasaule.
	4. Apdrošināšanas segums automātiski (bez papildus ziņošanas) tiek uzsākts vai izbeigts Apdrošinājuma ņēmēja Darbiniekiem, ar kuriem apdrošināšanas līguma laikā Apdrošinājuma ņēmējs uzsāk un Darbinieks atbilst apdrošinātās personas statusam vai izbeidz darba attiecības. Attiecīgi ar Līguma darbības laikā Darbinieka darba attiecību uzsākšanas dienu vai darba attiecību izbeigšanas dienu stājas spēkā vai tiek izbeigta nelaimes gadījumu apdrošināšana konkrētajam Darbiniekam.
3. **Apdrošināšanas prēmiju apmērs, aprēķināšanas un samaksas kārtība**
	1. Apdrošināšanas prēmija ir kopējā apdrošināšanas prēmija par Līgumā noteikto apdrošināšanas periodu par visiem Apdrošinātajiem kopā, un kuras apmērs norādīts Polisē.
	2. Apdrošinājuma ņēmējs veic Polisē norādītās kopējās apdrošināšanas prēmijas par Darbiniekiem samaksu 4 (četros) vienādos maksājumos saskaņā ar Līgumā un attiecīgajā Polisē /rēķinā norādītajiem maksājumu termiņiem 15 (piecpadsmit) darba dienu laikā pēc attiecīgās maksājuma daļas rēķina saņemšanas.
	3. Visus maksājumus Apdrošinājuma ņēmējs veic *euro* saskaņā ar Līgumā noteiktajām izmaksām ar pārskaitījumu uz Apdrošinātāja norēķinu kontu bankā. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Apdrošinājuma ņēmēja bankas konta, saskaņā ar Apdrošinājuma ņēmēja bankas izsniegtu izziņu vai konta izrakstu.
4. **Apdrošināto personu iekļaušana un izslēgšana no apdrošināšanas līguma**
	1. Apdrošināto darbinieku uzskaiti un reģistrāciju nodrošina Apdrošinājuma ņēmējs.
	2. Apdrošināšana attiecas uz Apdrošinājuma ņēmēja Darbiniekiem bez vecuma un veselības stāvokļa ierobežojuma.
	3. Uz Līguma noslēgšanas dienu Darbinieku skaits ir 446, ja apdrošināšanas līguma darbības laikā Darbinieku skaits vienā brīdī ir 491 un vairāk, tad apdrošināšana automātiski tiek nodrošināta visiem Darbiniekiem un Apdrošinājuma ņēmējs informē Apdrošinātāju par Darbinieku skaita palielinājumu 5 (piecu) darba dienu laikā un veic papildus prēmijas apmaksu.
	4. Ja apdrošināšanas līguma darbības laikā Darbinieku skaits nepārsniedz 491, Apdrošinājuma ņēmējs par to neinformē par tām Apdrošinātāju, kā arī netiek aprēķināta papildus prēmija.
	5. Papildus prēmija par jaunām apdrošinātajām personām Darbiniekiem virs 491 (ieskaitot), tiek aprēķināta proporcionāli atlikušajam periodam par pilniem mēnešiem (viena mēneša apdrošināšanas prēmija tiek noteikta kā 1/12 daļa no vienas personas apdrošināšanas prēmijas), neatkarīgi no līguma spēkā esamības laikā izmaksāto apdrošināšanas atlīdzību apmēra.
	6. Puses vienojas, ka šī Līguma darbības ietvaros Apdrošinātājs rēķinus sagatavo elektroniskā veidā, tie ir derīgi arī bez paraksta vai ar atbildīgo personu parakstu aizstājumu ar elektronisku apliecinājumu svītru koda veidā un tiek nosūtīti Apdrošinājuma ņēmējam elektroniski uz e-pastu: rekini@ltv.lv. Ja rēķins netiek parakstīts, uz tā tiek norādīts, ka rēķins ir sagatavots elektroniski un ir derīgs bez paraksta
5. **Pušu tiesības un pienākumi**
	1. Apdrošinātājs apņemas:
		1. veikt Apdrošinājuma ņēmēju Darbinieku nelaimes gadījumu apdrošināšanu, kā arī pienācīgi pildīt saistības, ko Apdrošinātājs uzņēmies saskaņā ar Līgumu un tā pielikumiem.
		2. iesniegt Apdrošinājuma ņēmējam rēķinu par Līgumā paredzētajiem apdrošināšanas prēmiju u.c. maksājumiem vismaz 2 (divas) darba dienas pirms maksāšanas termiņa iestāšanās.
		3. Līguma pielikuma 1.punkta tabulas 3.5.6 un 3.5.7.punktā noteiktajos termiņos pēc nepieciešamo dokumentu saņemšanas, un lēmuma par atlīdzības izmaksu pieņemšanas, izmaksāt atlīdzību Darbiniekam vai informēt Darbinieku, gadījumā ja Apdrošinātājam nav iesniegts kāds dokuments par Apdrošināšanas gadījumu vai iemeslu, kāpēc nevar pieņemt lēmumu par Apdrošināšanas atlīdzības izmaksu, tās samazināšanu vai noraidīšanu.
		4. Līguma pielikuma 1.punkta tabulas 3.5.6 un 3.5.7.punktā noteiktajos termiņos pēc nepieciešamo dokumentu saņemšanas, ja pieteikums un saistītie dokumenti nosūtīti Apdrošinātāja norādītajā vietnē un veidā elektroniski vai pa e-pastu, un lēmuma par atlīdzības izmaksu pieņemšanas, izmaksāt atlīdzību Darbiniekam vai informēt Darbinieku gadījumā, ja Apdrošinātājam nav iesniegts kāds dokuments par Apdrošināšanas gadījumu vai iemeslu, kāpēc nevar pieņemt lēmumu par Apdrošināšanas atlīdzības izmaksu, tās samazināšanu vai noraidīšanu.
	2. Apdrošinājuma ņēmējs apņemas:
		1. saskaņā ar Līguma 3.2.punkta noteikumiem un Polisēs norādītajiem termiņiem, kārtību un veidu samaksāt Apdrošinātājam apdrošināšanas prēmiju;
		2. informēt Darbiniekus par nelaimes gadījumu apdrošināšanas segumiem, riskiem un iepazīstināt ar Apdrošinātāja Noteikumiem nelaimes gadījumu apdrošināšanai Nr. NGA16 un ievērot tos.
		3. nodrošināt apdrošināšanas līguma saistību izpildi no Apdrošinājuma ņēmēja Darbinieku puses.
		4. pēc Apdrošinājuma ņēmēja pieprasījuma 2 (divu) darba dienu laikā izsniegt apliecinājumu, ka konkrētā persona uz pieteiktā apdrošināšanas gadījuma brīdi ir Apdrošinājuma ņēmēja Darbinieks un šī Līguma ietvaros apdrošinātā persona. Apdrošinājuma ņēmējs atbild par sniegto ziņu patiesumu.
6. **Pušu atbildība**
	1. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	2. Ja Apdrošinājuma ņēmējs nepamatoti neievēro Līgumā noteiktos samaksas termiņus, tad Apdrošinātājam ir tiesības pieprasīt, lai Apdrošinājuma ņēmējs maksā Apdrošinātājam nokavējuma procentus no nesamaksātās rēķina summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765.panta otro daļu, proporcionāli kavējuma dienu skaitam.
	3. Apdrošinājuma ņēmējs nav nekādā veidā atbildīgs par Apdrošināto darbībām, izmantojot veselības apdrošināšanu. Apdrošinājuma ņēmējs maksā tikai apdrošināšanas prēmiju un neveic nekādus citus maksājumus par Apdrošinātajiem.
7. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, iekļaujot raksturojumu, iespējamo ilgumu un sekas, kā arī ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti tehnikas vai programmatūras defekti, vai citi ar līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
8. **Līguma spēkā esamība un pirmstermiņa izbeigšanas kārtība**
	1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. Apdrošināšanas periods, kura laikā ir spēkā apdrošināšanas aizsardzība, ir norādīts Polisē.
	2. Līgums pirms termiņa var tikt izbeigts Pusēm vienojoties vai Latvijas Republikas likuma “Par apdrošināšanas līgumu” noteiktajos gadījumos.
	3. Pirms termiņa izbeidzot Līgumu, savu spēku zaudē arī uz Līguma pamata izsniegtā Darbinieku veselības apdrošināšanas Polise un visas uz Līguma pamata izsniegtās veselības apdrošināšanas kartes.
	4. Līgumu var grozīt, papildināt un izbeigt pirms termiņa, Pusēm vienojoties.
	5. Jebkuri grozījumi Līgumā un jebkuri Līguma papildinājumi būs spēkā tikai tad, kad tie tiks izteikti rakstveidā un būs abu Pušu pilnvaroto pārstāvju parakstīti.
	6. Līguma visi pielikumi, kā arī visas Līguma ietvaros rakstiski noformētās un abu Pušu parakstītās izmaiņas un papildinājumi ir neatņemamas Līguma sastāvdaļas.
	7. Apdrošinājuma ņēmējam ir tiesības vienpusēji izbeigt šo Līgumu, paziņojot par to Apdrošinātājam 30 (trīsdesmit) kalendārās dienas iepriekš, ja attiecībā pret Apdrošinātāju normatīvajos aktos noteiktajā kārtībā ir apturēta apdrošināšanas pakalpojumu sniegšana.
	8. Ja Līguma 8.7.apakšpunktā paredzētajos gadījumos Apdrošinājuma ņēmējs vienpusēji izbeidz Līgumu, tas neatlīdzina Apdrošinātājam nekādus zaudējumus un izdevumus sakarā ar šādu Līguma izbeigšanu.

1. **CITI noteikumi**
	1. Puses apņemas neizpaust trešajām personām jebkuru informāciju par kādas no Pusēm saimniecisko darbību, kas tapusi zināma Līguma darbības laikā, kā arī neizpaust Līguma saturu, izņemot gadījumus, kad informācijas izpaušana ir pamatota ar Latvijas Republikas normatīvo aktu noteikumiem vai oficiāli ieguvusi publicitātes statusu. Šis noteikums ir spēkā uz neierobežotu laiku, neatkarīgi no Līguma spēkā esamības.
	2. Parakstot Līgumu, Apdrošinājuma ņēmējs pēc Apdrošinātāja pieprasījuma apņemas iesniegt Apdrošinātājam Apdrošināto rakstveida atļaujas par apdrošināto personas datu t.sk. sensitīvo datu izmantošanu saistībā ar noslēgto apdrošināšanas līgumu.
	3. Strīdi un domstarpības, kas rodas starp Pusēm sakarā ar Līgumu un tajā paredzēto saistību izpildi, tiek, izšķirti savstarpēji, vienojoties, bet, ja vienošanās nav iespējama, strīds nododams izskatīšanai Latvijas Republikas tiesu iestādēs saskaņā ar Latvijas Republikas spēkā esošajiem normatīvajiem aktiem.
	4. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	5. Ja kādai no Pusēm tiek mainīts juridiskais statuss, Pušu amatpersonu paraksta tiesības, kādi Līgumā minētie Pušu rekvizīti vai Līgumā minētās Pušu pilnvarotās personas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem..
	6. Puses vienojas, ka ar Līguma izpildi saistītajos jautājumos saziņa notiks latviešu valodā un šos jautājumus (iesniegt pretenzijas, kārtot organizatoriskos jautājumus, parakstīt nodošanas-pieņemšanas aktus, pieteikt jaunus apdrošināmos Darbiniekus u.c.) risinās šādas Pušu pilnvarotās personas:
		1. no Apdrošinājuma ņēmēja puses – Personāla daļas vadītāja Aelita Švītiņa (tālr.67200735, mob. 25486028, e-pasts: Aelita.Svitina@ltv.lv);
		2. no Apdrošinātāja puses – Iepirkumu riska pārakstītāja Kristiāna Līce (tālr.67061036, e-pasts: Kristiana.Lice@seesam.lv).
	7. Apdrošinātājs drīkst veikt apakšuzņēmēju piesaistīšanu tikai atbilstoši Publisko iepirkumu likuma 62.panta noteikumiem.
	8. Līgums sagatavots latviešu valodā kopā ar pielikumu, kas ir tā neatņemama sastāvdaļa uz 11 (vienpadsmit) lapām. Līgums sagatavots 2 (divos) eksemplāros, pa 1 (vienam) eksemplāram katrā valodā katrai no Pusei
	9. Gadījumā, ja rodas pretrunas starp Līgumu un tā pielikumu, Polisi un/vai Nelaimes gadījumu apdrošināšanas noteikumiem Nr. NGA16, noteicošais ir Līgums un tā pielikums. Izmaiņas Polisē tiek veiktas Līgumā atrunātajā kārtībā.
	10. Līguma neatņemamas sastāvdaļa ir Līguma ietvaros noslēgtā Polise un visi tās pielikumi.
2. **Pušu rekvizīti un paraksti**

|  |  |
| --- | --- |
| Apdrošinājuma ņēmējs**VSIA “Latvijas Televīzija"**Vienotais reģistrācijas Nr. 40003080597Zaķusalas krastmalā 33, Rīgā, LV-1050Norēķinu konts: LV54HABA0001408045529AS “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis, p.p. | Apdrošinātājs**Seesam Insurance AS Latvijas filiāle**Vienotais reģistrācijas Nr.40103475609Muitas iela 1, Rīga, LV-1010Norēķinu konts: LV48HABA0001408032833AS “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kristiāna LīceIepirkumu riska parakstītāja |